Princeps Elector Imperii

Princeps Elector Imperii vel simpliciter Princeps Elector  vel Elector (Germanice Kurfürst) dicitur Princeps Imperii Romani Sacri, cuius erat imperatorem eligere. Aevo Medio principes electores septem erant, quorum unicuique praestituta Archiofficia competebant, quae Carolo IV imperatore anno 1356 in sic dicta Bulla Aurea definitive distributa sunt:

 Tres electores ecclesiastici, qui dicti sunt Principes Episcopi :
 Archiepiscopus Moguntinus fuit Archicancellarius per Germaniam,
 Archiepiscopus Coloniensis fuit Archicancellarius per Italiam,
 Archiepiscopus Trevirensis fuit Archicancellarius per Galliam,
 et quattuor principes, qui dicti sunt electores profani,
 Comes Palatinus Rheni fuit Archidapifer,
 Princeps Elector Saxoniae fuit Archimareschallus,
 Marchio Brandenburgi fuit Archicamerarius,
 Rex Boemiae fuit Archipincerna.

Saeculo decimo septimo collegium electorum dilatatum est. Novi principes electores facti sunt:
 Dux Bavariae (qui Archithesaurarius factus est) et
 Dux Brunsvicensis et Luneburgensis (sive Hannoverae) (Archivexillarius).

 Bibliographia (Theodisce) 

 Hans Boldt: Deutsche Verfassungsgeschichte, Vol. 1: Von den Anfängen bis zum Ende des älteren deutschen Reichs 1806, Monaci anno 1984.
 Arno Buschmann (ed.): Kaiser und Reich. Klassische Texte und Dokumente zur Verfassungsgeschichte des Heiligen Römischen Reiches Deutscher Nation, Monaci anno 1984.
 Franz-Reiner Erkens: Kurfürsten und Königswahl, Hannoveriae anno 2002, ISBN 3-7752-5730-6.
 Martin Lenz: Konsens und Dissens. Deutsche Königswahl (1273-1349) und zeitgenössische Geschichtsschreibung (= Formen der Erinnerung 5), Vandenhoeck & Ruprecht, Goettingae anno 2002, ISBN 3-525-35424-X. Recensio
 Hans K. Schulze: Grundstrukturen der Verfassung im Mittelalter, Vol. 3: Kaiser und Reich'', Stuttgardiae et al. anno 1998.

 Nexus externi 
 Rhenser Weistum anno 1338 (Theodisce)
 Bulla Aurea apud Vicifontem (Latine)

Categoria:Sacrum Romanum Imperium
Categoria:Tituli dignitatis